CELEX: 32020R0596
Language: hu
Date: 2020-04-30 00:00:00
Title: A Bizottság (EU) 2020/596 végrehajtási rendelete (2020. április 30.) a legalább nyolc hónapos szarvasmarhafélék friss és hűtött húsára vonatkozó magántárolási támogatás nyújtásáról és a támogatás összegének előzetes rögzítéséről

4.5.2020   
               
               
                  HU
               
               
                  Az Európai Unió Hivatalos Lapja
               
               
                  L 140/26
               
            
         A BIZOTTSÁG (EU) 2020/596 VÉGREHAJTÁSI RENDELETE
         (2020. április 30.)
         a legalább nyolc hónapos szarvasmarhafélék friss és hűtött húsára vonatkozó magántárolási támogatás nyújtásáról és a támogatás összegének előzetes rögzítéséről
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1) és különösen annak 18. cikke (2) bekezdésére, valamint 223. cikke (3) bekezdésének c) pontjára,
         tekintettel a mezőgazdasági termékpiacok közös szervezésével kapcsolatos egyes támogatások és visszatérítések megállapítására vonatkozó intézkedések meghatározásáról szóló, 2013. december 16-i 1370/2013/EU tanácsi rendeletre (2) és különösen annak 4. cikke (2) bekezdésének b) pontjára,
         tekintettel a közös agrárpolitika finanszírozásáról, irányításáról és monitoringjáról és a 352/78/EGK, a 165/94/EK, a 2799/98/EK, a 814/2000/EK, az 1290/2005/EK és a 485/2008/EK tanácsi rendelet hatályon kívül helyezéséről szóló, 2013. december 17-i 1306/2013/EU európai parlamenti és tanácsi rendeletre (3) és különösen annak 62. cikke (2) bekezdésének b) pontjára,
         mivel:
         
                     (1)
                  
                  
                     A tagállamokban a COVID19-világjárvány kezelése érdekében bevezetett széles körű szállítási korlátozások súlyosan érintik a marhahústermékek bizonyos kategóriáinak – például a különböző steak szeletek előállítására szánt hátulsó testnegyedeknek – a vendéglátóipari ágazat részére történő értékesítését. A vendéglátóipari ágazat a hátulsó testnegyedekből előállított sütnivaló szeletek iránti belső uniós piaci keresletnek mintegy 70 %-át teszi ki. E helyzetből következően az említett hátulsó testnegyedeket jelenleg más szarvasmarha-hústermékek előállítására használják fel, ami máris árcsökkenést eredményezett.
                  
               
                     (2)
                  
                  
                     A marhahús-fogyasztási szerkezet megváltozása következtében egyes marhahústermékek iránt nagy mértékben visszaesett a kereslet. Emiatt a marhahúságazat piacán zavarok jelentkeztek a kereslet és a kínálat egyensúlyának megbomlása miatt. Ez jelentős negatív hatással van az ágazatban elérhető árrésekre, és veszélyezteti az uniós mezőgazdasági termelők pénzügyi életképességét. A piaci zavarral szembeni intézkedések elmaradása esetén a marhahústermékek ára várhatóan tovább esik az Unióban, és valószínűsíthető, hogy továbbra is leszorító hatás fog érvényesülni.
                  
               
                     (3)
                  
                  
                     A széles körű kijárási korlátozások miatt a vágóhidakon és az élelmiszer-feldolgozó ágazatban kevesebb munkaerő áll rendelkezésre, továbbá a szállítási és logisztikai kapacitások is csökkentek.
                  
               
                     (4)
                  
                  
                     A szarvasmarhahús piacán jelenleg mutatkozó nehézségek és különösen a kereslet és a kínálat egyensúlyának felborulása enyhíthető az olyan termékek előállítására szánt hátulsó testnegyedek eltárolásával, amelyek célpiaca túlnyomórészt a vendéglátóipar lett volna.
                  
               
                     (5)
                  
                  
                     A kereslet és a kínálat közötti jelenlegi – valamennyi marhahústermék árára leszorító hatást kifejtő – egyensúlyhiány csökkentése, illetve e nehéz piaci körülmények enyhítése céljából helyénvaló magántárolási támogatást nyújtani a legalább nyolc hónapos szarvasmarhafélék friss vagy hűtött húsára.
                  
               
                     (6)
                  
                  
                     Az (EU) 2016/1238 felhatalmazáson alapuló bizottsági rendelet (4) és az (EU) 2016/1240 bizottsági végrehajtási rendelet (5) megállapítja a magántárolási támogatás végrehajtására vonatkozó szabályokat. Amennyiben e rendelet másként nem rendelkezik, a legalább nyolc hónapos szarvasmarhafélék friss vagy hűtött húsára nyújtandó magántárolási támogatásra az (EU) 2016/1238 felhatalmazáson alapuló rendelet és az (EU) 2016/1240 végrehajtási rendelet rendelkezéseit kell alkalmazni.
                  
               
                     (7)
                  
                  
                     A rendszer gyors és rugalmas működésének biztosítása érdekében a támogatás összegét előzetesen rögzíteni kell. Az 1370/2013/EU rendelet 4. cikkének megfelelően az előzetesen rögzített magántárolási támogatás összegének a tárolási költségeken és más releváns piaci szempontokon kell alapulnia. Helyénvaló a teljes tárolási időszakra vonatkozó támogatást megállapítani, melynek alapját a betárolási és kitárolási költségek, a hűtőházi tárolás napi költségei, illetve a friss vagy hűtött marhahús és a fagyasztott marhahús közötti értékvesztés részleges ellentételezése képezi.
                  
               
                     (8)
                  
                  
                     Annak érdekében, hogy a magántárolási támogatás eredményes legyen, és valódi hatást fejtsen ki a piacon, a támogatást csak a még be nem tárolt termékekre szabad odaítélni. Ehhez helyénvaló meghatározni a tárolási időszakot.
                  
               
                     (9)
                  
                  
                     Az adminisztratív hatékonyság és az egyszerűsítés érdekében meg kell határozni az egyes kérelmekben feltüntetett termékek minimális mennyiségét.
                  
               
                     (10)
                  
                  
                     Meg kell állapítani egy biztosítéki kötelezettséget, amely garantálja a kérelem komolyságát és biztosítja az intézkedés kívánt piaci hatását.
                  
               
                     (11)
                  
                  
                     A COVID19-világjárvány terjedésének korlátozása érdekében hozott intézkedések megnehezíthetik az (EU) 2016/1240 végrehajtási rendelet 60. cikkében előírt, a magántárolási támogatás tekintetében végzendő helyszíni ellenőrzésekre vonatkozó követelményeknek való megfelelést. Ezért helyénvaló rugalmasságot biztosítani az intézkedések által érintett tagállamok számára és meghosszabbítani a betároláskor esedékes ellenőrzések elvégzésére rendelkezésre álló időszakot, vagy lehetővé tenni azok helyett egyéb releváns bizonyítékok felhasználását, illetve az előre be nem jelentett ellenőrzések kötelezettségének megszüntetését. Ezért e rendelet alkalmazásában el kell térni az (EU) 2016/1240 végrehajtási rendelet egyes rendelkezéseitől.
                  
               
                     (12)
                  
                  
                     Az (EU) 2016/1240 végrehajtási rendelet 42. cikke (1) bekezdésének b) pontja előírja, hogy a tagállamoknak hetente értesítést kell küldeniük a Bizottságnak az elfogadható kérelmekről. A támogatás céljára rendelkezésre álló összegek átláthatóságának, ellenőrizhetőségének és megfelelő kezelésének biztosítása érdekében gyakoribb értesítéseket célszerű előírni a program hatékony irányításához.
                  
               
                     (13)
                  
                  
                     Annak érdekében, hogy az intézkedés azonnali hatást gyakoroljon a piacra és hozzájáruljon az árak stabilizálásához, indokolt előírni, hogy e rendelet az Európai Unió Hivatalos Lapjában való kihirdetése napját követő napon lépjen hatályba,
                  
               
                     (14)
                  
                  
                     Az e rendeletben előírt intézkedések összhangban vannak a mezőgazdasági piacok közös szervezésével foglalkozó bizottság véleményével,
                  
               ELFOGADTA EZT A RENDELETET:
         
            1. cikk
            Tárgy és hatály
            
               (1)   Ez a rendelet az 1308/2013/EU rendelet 17. cikke első albekezdésének d) pontja szerinti, a legalább nyolc hónapos szarvasmarhafélék friss vagy hűtött húsához nyújtott magántárolási támogatásról (a továbbiakban: támogatás) rendelkezik.
            
            
               (2)   Amennyiben e rendelet másképp nem rendelkezik, az (EU) 2016/1238 felhatalmazáson alapuló rendelet és az (EU) 2016/1240 végrehajtási rendelet rendelkezéseit kell alkalmazni.
            
         
         
            2. cikk
            Támogatható termékek
            
               (1)   A támogatásra jogosult termékek jegyzékét a melléklet tartalmazza.
            
            
               (2)   A támogatásra való jogosultsághoz a húsnak megbízható és kifogástalan kereskedelmi minőségűnek, illetve uniós eredetűnek kell lennie. A terméknek meg kell felelnie az (EU) 2016/1238 felhatalmazáson alapuló rendelet VI. mellékletének III. szakaszában meghatározott követelményeknek.
            
            
               (3)   Támogatás csak a legalább nyolc hónapos szarvasmarhák friss vagy hűtött húsának még be nem tárolt tételeire nyújtható.
            
         
         
            3. cikk
            A kérelmek benyújtása és elfogadhatósága
            
               (1)   A támogatási kérelmeket 2020. május 7-től lehet benyújtani.
            
            
               (2)   A kérelemben minden esetben hivatkozni kell a mellékletben felsorolt terméktípusokra, feltüntetve a releváns húsossági osztályt.
            
            
               (3)   A legkisebb támogatható mennyiség kérelmenként 10 tonna.
            
         
         
            4. cikk
            A támogatás összege és a tárolási időszak
            
               (1)   A tárolási időszakonkénti vonatkozó támogatási összegeket a melléklet határozza meg.
            
            
               (2)   A szerződéses tárolás vége a kitárolás napját megelőző nap.
            
            
               (3)   Támogatás csak 90, 120 vagy 150 napos tárolási időszakra nyújtható.
            
         
         
            5. cikk
            Garancia
            A támogatásra jogosult termékekre vonatkozó támogatási kérelem benyújtásakor az (EU) 2016/1238 felhatalmazáson alapuló rendelet 4. cikkének b) pontja szerint letétbe helyezendő biztosíték összege tonnánként 100 EUR.
         
         
            6. cikk
            Ellenőrzések
            
               (1)   Az (EU) 2016/1240 végrehajtási rendelet 60. cikkének (1) és (2) bekezdésétől eltérve, amennyiben a COVID19-világjárvány kezelése érdekében bevezetett intézkedések (a továbbiakban: intézkedések) miatt a kifizető ügynökség nem tudja kellő időben elvégezni az említett rendelet 60. cikkének (1) és (2) bekezdésében említett ellenőrzéseket, az érintett tagállam:
               
                           a)
                        
                        
                           a 60. cikk (1) bekezdésének első albekezdése értelmében az említett ellenőrzések elvégzésére rendelkezésre álló időszakot az intézkedések végét követő legfeljebb 30 nappal meghosszabbítja; vagy
                        
                     
                           b)
                        
                        
                           az intézkedések alkalmazási időszaka alatt az ellenőrzéseket releváns bizonyítékokkal – többek között földrajzi koordinátákkal ellátott fényképekkel vagy egyéb, elektronikus formátumú bizonyítékokkal – helyettesíti.
                        
                     
            
               (2)   Az (EU) 2016/1240 végrehajtási rendelet 60. cikke (3) bekezdésének első albekezdésétől eltérve a kifizető ügynökség, amennyiben az intézkedések miatt nem tudja elvégezni az előre be nem jelentett helyszíni ellenőrzéseket, az intézkedések végrehajtásának időtartama alatt nem köteles előre be nem jelentett ellenőrzéseket végezni.
            
         
         
            7. cikk
            Értesítések a kérelmezett mennyiségekről
            Az (EU) 2016/1240 végrehajtási rendelet 42. cikke (1) bekezdésének b) pontjától eltérve a tagállamok az alábbiak szerint értesítik a Bizottságot az elfogadható kérelem tárgyát képező termékmennyiségekről és az azokhoz kapcsolódó információkról:
            
                        a)
                     
                     
                        minden hétfői napon legkésőbb (brüsszeli idő szerint) 12:00 óráig értesítést küldenek az előző hét csütörtöki és pénteki napján benyújtott, elfogadható kérelmek tárgyát képező termékmennyiségekről;
                     
                  
                        b)
                     
                     
                        minden csütörtöki napon legkésőbb (brüsszeli idő szerint) 12:00 óráig értesítést küldenek az ugyanazon hét hétfői, keddi és szerdai napján benyújtott, elfogadható kérelmek tárgyát képező termékmennyiségekről.
                     
                  
         
            8. cikk
            Hatálybalépés
            Ez a rendelet az Európai Unió Hivatalos Lapjában való kihirdetését követő napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. április 30-án.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 347., 2013.12.20., 671. o.
         
         
            (2)  HL L 346., 2013.12.20., 12. o.
         
         
            (3)  HL L 347., 2013.12.20., 549. o.
         
         
            (4)  A Bizottság (EU) 2016/1238 felhatalmazáson alapuló rendelete (2016. május 18.) az 1308/2013/EU európai parlamenti és tanácsi rendeletnek az állami intervenció és a magántárolási támogatás tekintetében történő kiegészítéséről (HL L 206., 2016.7.30., 15. o.).
         
            (5)  A Bizottság (EU) 2016/1240 végrehajtási rendelete (2016. május 18.) az 1308/2013/EU európai parlamenti és tanácsi rendeletnek az állami intervenció és a magántárolási támogatás tekintetében történő alkalmazására vonatkozó szabályok megállapításáról (HL L 206., 2016.7.30., 71. o.).
      
      
         
            MELLÉKLET
            
               A támogatható termékek 2. cikk (1) bekezdése szerinti jegyzéke és a tárolási időszakonként meghatározott, 4. cikk (1) bekezdése szerinti vonatkozó támogatási összegek
            
            
                        A termékek vámnómenklatúra szerinti kódja (KN-kód)
                     
                     
                        Árumegnevezés
                     
                     
                        A termékek húsossági osztálya az 1308/2013/EU rendelet IV. mellékletének III. szakasza alapján
                     
                     
                        A támogatás összege egy tárolási időszakra
                        (EUR/tonna)
                     
                  
                        90 nap
                     
                     
                        120 nap
                     
                     
                        150 nap
                     
                  
                        1
                     
                     
                        2
                     
                     
                        3
                     
                     
                        4
                     
                     
                        5
                     
                     
                        6
                     
                  
                        ex 0201 20 50 
                     
                     
                        Bontott hátulsó testnegyedek: a féltest hátulsó része, amely az összes csontot tartalmazza, a combot és a hátszínt, ideértve a bélszínt is, valamint legalább három teljes vagy részbordát, a lábszárral vagy anélkül, illetve a puha hátszínnel vagy anélkül
                     
                     
                        S: Kiváló
                        E: Kitűnő
                        U: Nagyon jó
                        R: Jó
                        O: Közepes
                     
                     
                        1 008 
                     
                     
                        1 033 
                     
                     
                        1 058